cyanic-selkie/wikianc huggingface dataset:
Քուն
Կենդանիների քնի առանձնահատկությունները
Ձիերն ու ոչխարները կարող են քնել կանգնած և պառկած վիճակներում, սակայն կանգնած ժամանակ նրանց մոտ քնի արագ փուլ չի արձանագրվում։
Առյուծներն ու գորշ արջերը քնում են մեջքի վրա պառկած, ընդ որում՝ առյուծները այդ դեպքում խաչաձևում են առջևի թաթերը։
Ընձուղտները քնում են ծնկների վրա, պարանոցը պարուրելով ոտքերի շուրջ, մկները կողքի են պառկում և պոչը փաթաթում գլխի շուրջ։
Կենդանիները, որոնք խորն են քնում, սովորաբար պառկում են խմբերով (աղվեսներ, փղեր)։
Ձիերի և խոշոր եղջերավոր կենդանիների քունը միջին հաշվով տևում է 4-6 ժամ։ Նրանք քնում են օրական 7-8 անգամ։ Միջին տվյալներով կատուները քնում են օրական 12-16 ժամ, ընձուղտները՝ 1,6-2, եղջերուները՝ 3, հնդկական փիղը՝ 3, լաբորատոր մուկը՝ 13, ճագարները՝ 8-9, շները՝ 10, շիմպազեները՝ 10, առյուծը՝ 13,5-14, աղվեսները՝ 9,8, չղջիկները՝ 20 ժամ։
Կետանմանները, դելֆինները, թռչուններն ու որոշ սողուններ օժտված են միակողմանի քնով։ Նրանք տվյալ պահին քնում են իրենց մի կիսագնդով, մինչդեռ մյուսը գործում է և այսպես հաջորդաբար փոփոխվում ։
Ջրում ապրող կենդանիների միակողմանի քնի առկայությունը կարևորվում է շնչառության պահպանման տեսակետից, քանի որ կարիք ունեն մերթ ընդ մերթ բարձրանալ ջրի մակերես՝ օդ հավաքելու համար։ Որոշ կետանմաններ և դելֆինները կյանքի առաջին ամսում ընդհանրապես չեն քնում ։ Թռչունների միակողմանի քունն օգնում է պաշտպանվել թշնամիներից։ Սառնարյուն կենդանիները նույնպես քնում են, չնայած առաջ գտնում էին, որ նրանք ուղղակի սառում էին գիշերվա ընթացքում։
Թռչունները քնում են կանգնած, նստած, իսկ որոշները նույնիսկ՝ թռիչքի ժամանակ։ Չվող թռչուների մոտ մշակվել է մի հետաքրքիր մեխանիզմ, որն օգնում է նրանց ննջել երկարատև թռիչքների ժամանակ։ Թռչունը թռչում է երամի կենտրոն, փակում աչքերը և շատ թեթևակի թափահարում թևերը։ Այդ պահին նրա լսողությունը սրվում է, որը հնարավորություն է տալիս լսել մյուս թռչունների թևերի թափահարոցը և չշեղվել ուղուց։ Նա թռչում է այն օդային հոսանքներով, որն առաջացնում է ամբողջ երամը։ 10-15 րոպե անց թռչունները փոխվում են տեղերով։
Արտաքին հղումներ
Կատեգորիա:Նեյրոֆիզիոլոգիա Կատեգորիա:Քնաբանություն Կատեգորիա:Քուն
Գարբուզովսկի գյուղական խորհուրդ (Լեբեդինսկի շրջան)
Գարբուզովսկի գյուղական խորհուրդ  (Гарбузівська сільська рада), Ուկրաինայի Սումիի մարզի Լեբեդինսկի շրջանում ։
2001 թվականի տվյալներով Գարբուզովսկի գյուղական խորհրդում բնակվում էր 528 մարդ։ Խորհրդում կա 8 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մենդոսա Չիկո
Մենդոսա Չիկո (Mendoza Chico) բնակավայր Ուրուգվայի հարավարևելյան մասում, Ֆլորիդա դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 810 մարդ.
Արտաքին հղումներ
Կատեգորիա:Ուրուգվայի բնակավայրեր
Դսեվանքի Սուրբ Աստվածածին եկեղեցի
Սուրբ Մարիամ Աստվածածին եկեղեցի, (Դսեվանք, Դրսեվանք) եկեղեցի Հայաստանի Լոռու մարզի Հաղպատ գյուղի հարավարևմտյան մասում՝ հրվանդանի վրա Կայան բերդի հարավային հատվածի արևելյան մասում։
Պատմություն
Առաքել Դավրիժեցին եկեղեցին հիշատակում է «Տես և անց» անունով։ Դրսից ուղղանկյուն, ներքուստ խաչաձև կառուցվածքով գմբեթակիր եկեղեցի է, որի խորանը գտնվում է արևելյան հատվածում։ Մուտքը արևմտյան կողմում է, որը միակն է։ Ուշագրավ է այն, որ մուտքի բարավորը կազմված է երեք առանձին քարերից, որոնցից կենտրոնականը ունի խաչաթևերի նմանվող կտրվածք և հարմարեցված է մյուս երկուսին։ Եկեղեցին գրեթե հիմնահատակ կործանվել է 1668 թվականի և 1827 թվականի երկրաշարժերից։ Բազմաթիվ անգամ վերակառուցվել է։ Վերջին անգամ վերակառուցել է Մարգար Երզնկյանցը (մահացել է 1835 թվականին), որի արձանագիր տապանաքարը գտնվում է եկեղեցու վիմաքարի ներքո։ Այժմ եկեղեցին կիսավեր է ։
Ծանոթագրություններ
Կատեգորիա:Գուգարաց թեմի վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Հաղպատ
Վարդան Այվազյան (քաղաքական գործիչ)
Վարդան Սուրենի Այվազյան, ՀՀ պետական և քաղաքական գործիչ, ՀՀ Ազգային ժողովի տնտեսական հարցերի մշտական հանձնաժողովի նախկին նախագահ։
Պարգևներ
Ամուսնացած է, ունի երեք երեխա։ Հայաստանի հանրապետական կուսակցության խորհրդի անդամ է։
Ծանոթագրություններ
Կատեգորիա:Մխիթար Գոշի մեդալակիրներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ ԱԺ 4-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:ՀՀԿ անդամներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Գյուլլիջա (Բասենի գավառ)
Գյուլլիջա, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Արևմտյան Եփրատի Թուզլուչայ վտակի հովտում, վտակի աջ ափից 2 կմ հեռու, Մամախաթուն քաղաքից 14 կմ հարավ-արևելք։
Բնակչություն
XX դարի սկզբին ուներ 20 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Խուսկար
Արտաքին հղումներ
Կատեգորիա:Իսպանիայի քաղաքներ Կատեգորիա:Մալագա պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Գրիբոեդովո (գյուղ, Դոլգորուկովսկի շրջան)
Գրիբոեդովո (Грибоедово), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոլգորուկովսկի շրջանի բնակավայրեր
Պարբերություն (երաժշտություն)
Պարբերություն (պարբերույթ), երաժշտության մեջ՝ մտքի բարձր կազմակերպված, հարաբերականորեն ինքնուրույն և ավարտված էքսպոզիցիոն շարադրանք։ Բաղկացած է երկու (կամ ավելի) խոշոր մասերից՝ նախադասություններից։ Երկու նախադասությունները կարող են ունենալ տարբեր թեմատիկ կազմ, սակայն գործնականում ավելի հաճախ հանդիպում են պարբերություններ, որտեղ 2 նախադասությունների սկզբնական տակտերը նույնն են։
Պարբերությունում հատվածների ներքին միասնությունը պարտադիր է, որն առաջանում է թեմատիկ, կառուցվածքային, այնպես էլ հարմոնիայի ոլորտներում։ Դասական երաժշտության մեջ լայնորեն կիրառվում են քառակուսի պարբերություններ՝ տակտային հետևյալ փոխհարաբերություններով՝ 8 (4 + 4), հազվադեպ՝ 4 (2 + 2) կամ 16 (8 + 8) և այլն։
Թեմատիկ նյութով նման նախադասություններ ունեցող պարբերությունները կոչվում են կրկնվող կառուցվածքով, որտեղ 2-րդ նախադասությունը առաջինի ճշգրիտ կամ որոշ փոփոխություններով կրկնությունն է, իսկ կադանսները տարբեր են։ Չկրկնվող կառուցվածքով պարբերությունում 2-րդ նախադասությունը, չնայած առաջինի հետ ունեցած որոշ ընդհանրություններին, տարբերվում է նրանից, իսկ որոշ դեպքերում նրա պատասխան կառուցվածքն է։
Ըստ տոնայնության՝ պարբերությունները լինում են միատոնայնական (կամ փակ) և մոդուլացվող (կամ բաց, առաջանում է նոր տոնայնություն), ըստ կառուցվածքի՝ պարզ և բարդ։ Պարզում նախադասությունների թիվը կարող է անցնել երկուսից, սակայն, բոլոր դեպքերում նրանց թերավարտվածությունն ամբողջանում է պարբերությունյան մեջ։
Գրականության մեջ սակավ հանդիպող բարդ պարբերությունները կազմված է 2 և ավելի նախադասություններից, որոնցից յուրաքանչյուրի ավարտվածությունը դրանց հաղորդում է պարբերությունյանը բնորոշ հատկանիշներ։ Նախադասությունները թե՛ թեմատիկ, թե՛ կառուցվածքային առումով միմյանց մոտ են, որոշ դեպքերում նույնիսկ 2-րդը 1-ինի տարբերակն է։
Պարբերության այն տեսակը, որը չի բաժանվում նախադասությունների, կոչվում է միավորյալ։
Պարբերության մեջ նախադասությունները միշտ չէ, որ կառուցվում են զույգ բաժանման սկզբունքով. հնարավոր է նաև, որ կազմված լինի կենտ տակտեր ընդգրկող 2 նախադասությունից։ Ոչ կանոնավոր պարբերության մեջ խախտումները վերաբերում են հատկապես 2-րդ նախադասության կառուցվածքին. նրա ծավալի փոքրացումով առաջանում է, այսպես կոչված, կրճատ պարբերություն։ Եթե 2-րդ նախադասության վերջում (պարբերության ավարտից հետո) կատարվում է ընդլայնում (2 կամ ավելի տակտերի սահմաններում), որն ամրապնդում է վերջին՝ լրիվ կադանսը, կոչվում է արտաքին ընդլայնում (կամ լրացում)։ Սեքվենցիաների, շեղումների և մոտիվների զարգացման շնորհիվ 2-րդ նախադասության մեջ կատարվող խոշորացումը կոչվում է ներքին։ Նման դեպքերում պարբերության արտաքին ծավալները մեծանալով՝ առաջացնում են ոչ քառակուսի կառուցվածքներ, որոնք կազմված են 9, 11 և այլ կենտ թվով տակտերից։
Պարբերությունը՝ որպես բաղկացուցիչ մաս, հիմնականում բնորոշ է խոշոր կտավի ստեղծագործություններին, սակայն հանդիպում է նաև ինքնուրույն ձևով (փոքր ձևի գործերում՝ պրելյուդ, պար, երգ և այլն)։
Վոկալ երաժշտության մեջ պարբերությունը հաճախ օգտագործում են, այսպես կոչված, քառյակային ձևում, որտեղ երաժշտական նյութն անընդհատ կրկնվում է նույնությամբ կամ որոշ տարբերակումներով, իսկ տեքստն ամեն անգամ փոխվում է։
Կատեգորիա:Երաժշտության տեսություն Կատեգորիա:Երաժշտական եզրույթներ
Դոննա Հարաուեյ
Դոննա Հարաուեյ (անգլերեն՝ Donna Haraway, ), ֆեմինիստական հետազոտությունների ֆակուլտետի և կալիֆորնիական Սանտա-Կրուզայի համալսարանի գիտակցության պատմության ֆակուլտետի պատվավոր պրոֆեսոր։ Հարաուեյը համարվում է կիբեռֆեմինիզմի և «նոր նյութապաշտության» հիմնադիրներից մեկը, ժամանակակից էպիստեմոլոգիայի, ֆեմինիստական գիտության և տեխնոլոգիաների հետազոտությունների ու հետհումանիզմի կենտրոնական դեմքերից ։ Դոննան «Կիբորգների մանիֆեստ. գիտությունը, տեխնոլոգիան և սոցիալիստական ֆեմինիզմը 1980-ական թվականներին» Էսսեի և բազմաթիվ հոդվածների ու մենագրությունների հեղինակ էպիստեմոլոգիայի, ժամանակակից փիլիսոփայության, գիտության և տեխնոլոգիաների հետազոտությունների, ինչպես նաև ֆեմինիստական և քվիրական տեսության վերաբերյալ ։ 1999 թվականին «Modest_Witness Second_Millennium.FemaleMan©Meets_OncoMouse™: Feminism and Technoscience» գրքի համար Հարաուեյն արժանացել է Լյուդվիգ Ֆլեքի անվան մրցանակին, որն ամեն տարի շնորհվում է գիտության և տեխնոլոգիաների բնագավառում լավագույն աշխատանքի համար։
«Կիբորգների մանիֆեստ»
1985 թվականին Հարաուեյը հրապարակել է «Կիբորգների մանիֆեստ. գիտությունը, տեխնոլոգիան և սոցիալիստական ֆեմինիզմը 1980-ական թվականներին» էսսեն Ամերիկյան «Socialist Review» ամսագրում։ Չնայած Հարաուեյի վաղ աշխատանքների մեծ մասը կենտրոնացած էր գիտական մշակույթում ընդգծելու մասկուլինության օգտին տեղաշարժը, նա նաև մեծ ներդրում է ունեցել 20-րդ դարի ֆեմինիստական հետազոտություններում։ Հարաուեյի համար մանիֆեստը պատասխանել է 1980-ական թվականներին ԱՄՆ-ում աճող պահպանողականությանը, երբ ֆեմինիստուհիները ստիպված էին հաշվի առնել իրենց դիրքորոշումը, ինչն անվանել է «գերակայության ինֆորմատիկա» ։ Կանայք այլևս չէին կարող դուրս գալ արտոնյալ բինարների հիերարխիայից, այլ խորապես սուզված էին դրա մեջ, շահագործվում էին ցանցային հեգեմոնիայով և մասնակցում էին դրան, պետք է ձևավորեին իրենց քաղաքականությունը այդ պայմաններում։
Հարաուեյի «Մանիֆեստ»-ի համաձայն՝ «ոչ մի բան չկա կանանց մեջ որպես այդպիսին, ինչը բնական կերպով կմիավորեր նրանց միասնական կատեգորիայի մեջ։ Չկա նույնիսկ այնպիսի վիճակ, ինչպիսին «կին լինելն է», որն ինքնին շատ բարդ կատեգորիա է, կառուցված է սեքսուալ և այլ սոցիալական պրակտիկաների մասին վիճահարույց գիտական դիսկուրսներից» ։ Կիբորգին պետք չէ կայուն, էսենցիալիստական ինքնություն, պնդել է Հարաուեյը, և ֆեմինիստները պետք է մտածեն «մտերմության» վրա հիմնված կոալիցիաներ ստեղծելու մասին, այլ ոչ թե ինքնության։ Իր փաստարկը հիմնավորելու համար Հարաուեյը վերլուծել է «women of color» ընդհանրությունը՝ առաջարկելով այն որպես մոտիկության քաղաքականության հնարավոր օրինակներից մեկը։ Օգտագործելով տեսաբան Չելա Սանդովալի կիրառած եզրույթը՝ Հարաուեյը գրել է, որ «ընդդիմության գիտակցությունը» համեմատելի է կիբորգների քաղաքականության հետ, քանի որ ինքնությունը շեշտելու փոխարեն այն ցույց է տալիս, թե ինչպես է մտերմությունն առաջանում «այլության, տարբերության և առանձնահատկության» արդյունքում ։
Արտաքին հղումներ
Կատեգորիա:Ամերիկացի փիլիսոփաներ Կատեգորիա:Ամերիկացի սոցիալիստներ Կատեգորիա:Գիտության փիլիսոփայություն Կատեգորիա:Կին փիլիսոփաներ Կատեգորիա:Ամերիկացիներ իռլանդական ծագմամբ Կատեգորիա:Կին սոցիոլոգներ Կատեգորիա:20-րդ դարի փիլիսոփայություն Կատեգորիա:Ֆեմինիզմ Կատեգորիա:Գիտության պատմություն Կատեգորիա:Իմացաբանություն Կատեգորիա:Պոստմոդեռնիզմ Կատեգորիա:Ֆուլբրայթի կրթաթոշակակիրներ Կատեգորիա:Ամերիկացի ֆեմինիստներ
(3740) Մենգե
(3740) Մենգե (Menge), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Անրի Դեբեոնի և Ջովաննի Դե Սանկտիսի կողմից Լա Սիլյայում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Ջովաննի Դե Սանկտիսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հինգ օր, հինգ գիշեր
«Հինգ օր, հինգ գիշեր» («Пять дней — пять ночей»), 1960 թվականի խորհրդա-գերմանական գեղարվեստական ֆիլմ Երկրորդ համաշխարհային պատերազմի մասին։ Մոսֆիլմ (ԽՍՀՄ) և ԴԵՖ (ԳԴՀ) կինոստուդիաների համատեղ արտադրություն։
Սյուժե
Ֆիլմը պատմում է Երկրորդ համաշխարհային պատերազմի ժամանակ Կարմիր բանակի զինվորների կողմից Դրեզդենի պատկերասրահի գանձերի փրկության մասին։ Սյուժեի հիմքում ընկած է «Հին վարպետների արվեստը» պատկերասրահի վերականգնումը խորհրդային զորքերի ձեռքով 1945 թվականին։ Այնուհետև արվեստի գործերի հավաքածուն տեղափոխվել է ԽՍՀՄ, որտեղ պահվում էր մինչև Դրեզդենի պատկերասրահ վերադառնալը 1960 թվականին ։ Ֆիլմը կինոյի ոլորտում Խորհրդային Միության և Արևելյան Գերմանիայի առաջին համատեղ աշխատանքն է ։
Ֆիլմի երաժշտություն
Ֆիլմում հնչում է Դմիտրի Շոստակովիչի երաժշտությունը։ Երաժշտություն գրելու համար կոմպոզիտորը գործուղվել է Դրեզդեն, սակայն հանձնարարություն կատարելու փոխարեն երեք օրում գրել Է ութերորդ լարային կվարտետը։ Այս ստեղծագործությունը կոմպոզիտորը ոչ թե ֆիլմի համար է ստեղծել, այլ նվիրել է պատերազմի զոհերի հիշատակին։ Ռազմական թեմայով կոմպոզիտորը կվարտետի բոլոր հինգ մասերի միջով անցկացրել է իր սեփական ճակատագրի իրողությունները, ինչ-որ իմաստով դա կոմպոզիտորի սեփական ռեքվիեմն է, յուրատեսակ «ինքնադամբանական» ։
Արտաքին հղումներ
Կատեգորիա:Խորհրդային ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ռուսերեն ֆիլմեր Կատեգորիա:Գերմաներեն ֆիլմեր Կատեգորիա:Խորհրդային ռազմական ֆիլմեր Կատեգորիա:1961 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Գերմանական դրամա ֆիլմեր
Կառլ Շվարցշիլդ
Կարլ Շվարցշիլդ (Karl Schwarzschild, ), գերմանացի աստղագետ, Բեռլինի ԳԱ անդամ (1912)։
Գործունեություն
Հայտնի է նաև օպտիկայի բնագավառում կատարած աշխատանքներով։
Ծանոթագրություններ
Կատեգորիա:Գերմանացի աստղագետներ Կատեգորիա:Գերմանացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Մյունխենի համալսարանի շրջանավարտներ Կատեգորիա:Գերմանիայի հրեաներ Կատեգորիա:Գերմանացի աստղաֆիզիկոսներ Կատեգորիա:Պրուսիայի գիտությունների ակադեմիայի անդամներ Կատեգորիա:Գերմանացի մաթեմատիկոսներ Կատեգորիա:Ստրասբուրգի համալսարանի շրջանավարտներ
Գլոբուս
Գլոբուս ( - գունդ), Երկրի կամ այլ մոլորակի, ինչպես նաև երկնային ոլորտի (երկնային գլոբուս) եռաչափ մոդել, ուրվագծերի երկրաչափական նմանությամբ և մակերեսների հարաբերության պահպանմամբ երկրագնդի ամբողջ մակերևույթը պատկերող մոդել) ։ Գլոբուսը, ի տարբերություն աշխարհագրական քարտեզների, հարմար է մայրցամաքների և օվկիանոսների տեղակայման մասին ընդհանուր պատկերացում ստանալու համար։ Միևնույն ժամանակ գլոբուսը (սովորական չափերով) բավականին փոքր մասշտաբներ ունի և չի կարող մանրամասն ցույց տալ որևէ տեղանք, բացի այդ՝ գլոբուսի վրա տարածությունների չափման համար հարկավոր է ճկուն քանոն (որոշ գլոբուսներ ի սկզբանե ունեն քանոն)։
Աստղային գլոբուսը (երկնային գլոբուս) ցույց է տալիս աստղերի դիրքը հայելային արտացոլմամբ նրա համեմատ, թե ինչպես են դրանք երևում երկնքում, քանի որ մենք նայում ենք գլոբուսին դրսից, իսկ երկնային ոլորտը տեսնում ենք «ներսից»։
Գլոբուսի ամենից հաճախ օգտագործվող մասշտաբներն են 1։30 000 000-ից 1։80 000 000։ Ամենից շատ տարածված են ֆիզիկաաշխարհագրական գլոբուսները։ Առաջին աշխարհագրական գլոբուսը պատրաստել է Մարտին Բեհայմը 1492 թվականին։ Հայկական առաջին գլոբուսը պատրաստվել է Վիեննայում 1850 թվականին։
Պատմություն
Առաջին գլոբուսն շուրջ մ.թ.ա. 150 թվականին ստեղծել է Կրատետ Մալուսցին, որն ապրել է Կիլիկիայի Պերգամոն քաղաքում. դրա մասին հիշատակում են Ստրաբոնը և Գեմինուսը։ Վերջինս հիշատակում է, որ Կրատեսը գլոբուսին ավելացրել է կոորդինատային («շրջանների») համակարգ։ Երկրի գնդաձև լինելն ապացուցվել է հին հույն գիտնականների կողմից մ. թ. ա. 3-րդ դարում։
Գլոբուսներ հանդիպել են նաև արաբամուսուլմանական մշակույթում ։ Բուխարայից աստղագետ Ջամալ ադ Դինը 1267 թվականին Խանբալիքում (Պեկին) Խուբիլայ խանին որպես նվեր Խուլագու խանից տարել է գլոբուս, աստրոլյաբիա և արմիլյար ոլորտ։ Օսմանյան գիտնական Թաքիյուդին աշ-Շամին նախագծել է գլոբուսի ժամանակակից ձևը Ստամբուլում գտնվող իր աստղադիտարանի համար 1574 թվականից հետո ։ Առաջին երկնային գլոբուսները պատրաստվել են Հնդկաստանում մեծ մողոլների հրամանով (Ջահանգիրի հովանավորությամբ ). դրանցից ամենամեծը պատրաստել է մետաղագործ և աստղագետ Մուհամեդ Սալիխ Տատավին։
Մինչ մեր օրերը պահպանված ամենահին գլոբուսը գերմանացի աշխարհագրագետ և ծովագնաց Մարտին Բեհայմի պատրաստած «Երկրային խնձորն» է, որ ստեղծվել է 1493-1494 թվականներին Նյուրնբերգի քաղաքային խորհրդի համար։ Բեհայմի գլոբուսը զարդարված է դրոշների, գահին նստած միապետների նկարներով, ունի բազմաթիվ հետաքրքիր գրություններ և արտացոլում է իր ժամանակի աշխարհագրական պատկերացումները, որոնց հիմքում ընկած էին Պտղոմեոսի քարտեզները՝ հաշվի առնելով Մարկո Պոլոյի ճանապարհորդությունների և պորտուգալացիների արշավախմբերի շնորհիվ կատարված փոփոխությունները։ Բելգիացի հավաքորդ Շտեֆան Միսսինը 2013 թվականին հրապարակել է ջայլամի ձվի վրա փորագրված գլոբուսի ուսումնասիրութունը։ Այդ գլոբուսը, որը պատկերում է Հյուսիսային Ամերիկան և թվագրվում 1504 թվականով, ամենահին գլոբուսն է, որի վրա պատկերված է Ամերիկան ։ Դրանից կարճ ժամանակ հետո Նոր աշխարհը Հարավային Ամերիկայի բավական ստույգ գծագրությամբ հայտնվել է լիարժեք գլոբուսների՝ Լենոքսի գլոբուսի (շուրջ 1507 թվական) և Յագելոնյան գլոբուսի (շուրջ 1510 թվական) վրա, որոնք պահվում են Լեհաստանում։
Ժամանակակից գլոբուսները լինում են տարբեր ձևերի և չափերի, օրինակ՝ ԱՄՆ-ում ստեղծվել է թվային գլոբուս, իսկ Գերմանիայում՝ առաջին ինտերակտիվ (Մալթիթաջ) գլոբուսը։
Գրականություն
Կատեգորիա:Գլոբուսներ
Դանիել քորեպիսկոպոս
Դանիել քորեպիսկոպոս (Դանիել Ասորի, ծ. թ. անհայտ – նահատակվել է 347), Գրիգոր Ա Լուսավորչի աշակերտ, ապա՝ քորեպիսկոպոս և կաթողիկոսական իշխանությանը ենթակա եկեղեցիների տեսուչ։ Ճգնակյաց էր, ուներ քարոզիչի և հրաշագործի հռչակ։ Հայոց Տիրան թագավորի կողմից Հուսիկ Ա Պարթև կաթողիկոսի սպանությունից հետո իշխանները հորդորում են Տիրան թագավորին կարգել նրան Հայոց կաթողիկոս ։ Սակայն նա ընդհարվում է Հայոց Տիրան թագավորի հետ՝ հանդիմանելով նրան անվայել վարքի համար եւ մարգարեանում է Հայ ժողովրդի հետագա ճակատագրի վերաբերյալ։ Տիրանը խեղդել է տալիս Դանիելին։ Դանիել Ասորու փոխարեն կաթողիկոս է դառնում Փառեն Ա Աշտիշատցին։
G-20 գագաթնաժողովը Օսակայում
G-20 գագաթնաժողովը Օսակայում (2019 G20 Osaka summit), 2019 թվականի G20 Օսակայի գագաթնաժողովը G20-ի տասնչորսերորդ հանդիպումն էր՝ 19 երկրների և ԵՄ ֆորումի, որոնք միասին ներկայացնում են համաշխարհային տնտեսության մեծ մասը։ Այն անցկացվել է 2019 թվականի հունիսի 28–29-ը Օսակայի Միջազգային ցուցահանդեսային կենտրոնում ։ Սա G20-ի առաջին գագաթնաժողովն էր, որը հյուրընկալվել էր Ճապոնիայի կողմից ։ Հանդիպմանը հրավիրված էին նաև ներկայացուցիչներ Իսպանիայից, Սինգապուրից, Թաիլանդից, Եգիպտոսից, Սենեգալից, Չիլիից, Վիետնամից և Նիդեռլանդներից։
Քննարկված հարցեր
2019 թվականի G20-ի գագաթնաժողովը քննարկել է ութ թեմա՝ ապահովելու համաշխարհային կայուն զարգացում ։ Ութ թեմաներն էին «Գլոբալ տնտեսություն», «Առևտուր և ներդրումներ», «Նորարարություն», «Շրջակա միջավայր և էներգետիկա», «Զբաղվածություն», «Կանանց հզորացում», «Զարգացում» և «Առողջություն» ։
Ջոն Քլիզ
1960-ական թվականների վերջերին Monty Python կատակերգական խմբի համահիմնադիրներից մեկն էր։ 1970-ական թվականների կեսերին Քլիզը կնոջ՝ Քոնի Բութի հետ հեղինակեց և նկարահանվեց բրիտանական Ֆոլթի աշտարակները սիթքոմում։ Ավելի ուշ, «Վանդա անունով ձկնիկը» և «Կատաղի արարածներ» ֆիլմերում նկարահանվեց Քևին Քլայնի, Ջեյմի Լի Կյորտիսի և Մայքլ Փեյլինի հետ։ Նկարահանվեց նաև Clockwise և մի շարք այլ ֆիլմերում՝ ներառյալ Ջեյմս Բոնդի մասին պատմող 2, Հարի Փոթերի մասին պատմող 2 ֆիլմում և Շրեկի վերջին 3 ֆիլմերում։
G-20 գագաթնաժողովը Օսակայում
Քննարկված հարցեր
Ինչ վերաբերում է «նորարարությանը», քննարկվել է հարգված և փոխգործունակ հարթակների անհրաժեշտությունը վստահությամբ տվյալների ազատ հոսքի համար, ինչպես տանը, այնպես էլ արտերկրում։ [9]
Ջոն Քլիզ
Մանկություն և կրթություն
Քլիզը ծնվել է Անգլիայի Սոմերսեթ կոմսության Ուեսթոն սյուփեր Մեր քաղաքում։ Ապահովագրական գործակալ Ռեջինալդ Ֆրենսիս Քլիզի (1893-1972) և Մյուրիել Էվելինի (1899-2000) միակ զավակն էր։ Ազգանունը ի սկզբանե Քլիզ էր, սակայն հայրը ամոթալի այն գտավ և փոխեց ազգանունը, երբ ծառայության անցավ Առաջին համաշխարհային պատերազմի ժամանակ ։
G-20 գագաթնաժողովը Օսակայում
Քննարկված հարցեր
«Շրջակա միջավայրը և էներգիան»՝ ընդհանուր գլոբալ տեսլական, շրջանառության մեջ է դրվել «Օսակա Կապույտ օվկիանոսի տեսլականը», որի նպատակն է մինչև 2050 թվականը զրոյացնել ծովային պլաստիկ աղբի լրացուցիչ աղտոտումը կյանքի ցիկլի համապարփակ մոտեցման միջոցով[9]:
Անցկացվել է նաև առաջնորդների հատուկ միջոցառում, քննարկվել են «Թվային տնտեսությունը» և «Կանանց հզորացումը»։ Նախկին միջոցառման ժամանակ հրապարակվեց «Օսակայի հռչակագիրը թվային տնտեսության մասին», որում առաջնորդները հայտարարեցին «Օսակայի ուղու» մեկնարկի մասին, մի գործընթաց, որը ցույց է տալիս իրենց նվիրվածությունը թվային տնտեսության միջազգային կանոնների ընդունմանն ուղղված ջանքերը խթանելուն՝ հատկապես տվյալների հոսքի և էլեկտրոնային առևտրի վերաբերյալ ։ Վերջին միջոցառման կապակցությամբ, միջոցառումից հետո հրապարակվեց մամուլի հաղորդագրություն, որը հավաքում էր առաջնորդների ուղերձները կանանց հզորացման վերաբերյալ նրանց ազգային միջոցառումների և հանձնառության վերաբերյալ ։
Ջոն Քլիզ
Մանկություն և կրթություն
Մանուկ ժամանակ Քլիզն աջակցում էր Բրիստոլ Սիթի ֆուտբոլային ակումբին և Սոմերսեթի կրիկետի ակումբին ։ Քլիզը սովորում էր Սուրբ Փիթերի նախապատրաստական դպրոցում, որտեղ նա մրցանակ ստացավ անգլերեն դասերի համար, լավ էր նաև բոքսից ու կրիկետից։ Երբ 13 տարեկան էր, Բրիստոնի հանրային՝ Քլիֆտոն քոլեջում ցուցահանդես ունեցավ։ Այդ ժամանակ հասակն արդեն 1.83 մետրից անց էր։
G-20 գագաթնաժողովը Օսակայում
Արդյունքներ
Օսակայում երկօրյա հանդիպումից հետո հրապարակված համատեղ կոմյունիկեում ասվում է հետևյալը.
G20-ի երկրների ղեկավարներն ընդգծել են զանգվածային միգրացիայի խնդիրը լուծելու համար համատեղ գործողությունների անհրաժեշտությունը, կոչ են արել բոլոր տեսակի էներգառեսուրսների անխոչընդոտ մատակարարել բոլոր երթուղիներով՝ ապահովելու համաշխարհային էներգետիկ անվտանգությունը։ Գագաթնաժողովը հաստատեց յուրաքանչյուր երկրի իրավունքը՝ ինքնուրույն որոշելու մաքուր էներգիա տանող իր ուղին և էներգիայի աղբյուրները, որոնք նրանք կօգտագործեն։ Ընդգծվեց այս գործընթացում նոր տեխնոլոգիաների կարևորությունը, ներառյալ ջրածնի օգտագործումը որպես վառելիք, ինչպես նաև ածխածնի հավաքման և պահպանման համակարգերի ստեղծումը դրա հետագա վերամշակման համար՝ ավանդական ածխաջրածնային էներգիայից արտանետումները մաքրելու նպատակով։ Գագաթնաժողովը նաև մտահոգություն է հայտնել էներգակիրների անվտանգության վերաբերյալ «վերջին իրադարձությունների լույսի ներքո»՝ չհստակեցնելով, թե դա Հորմուզի նեղուցում լցանավերի վրա հարձակում է, թե՞ ԵՄ առանձին երկրների և ԱՄՆ-ի փորձերը՝ դանդաղեցնել Բալթիկ ծովում «Հյուսիսային հոսք 2» գազատարի շինարարությունը։
ԱՄՆ-ի և G20-ի մյուս անդամների միջև կլիմայական խնդիրների վերաբերյալ տարբերություններն արտացոլված են համատեղ կոմյունիկեի տեքստում։ ԱՄՆ-ը վերահաստատել է Փարիզի կլիմայի համաձայնագրից դուրս գալու իր որոշումը, քանի որ այն աշխատում է ի վնաս ամերիկացի աշխատողների և հարկատուների։ Արդյունքում՝ ԱՄՆ-ի և G20-ի մյուս անդամների դիրքորոշումներն արձանագրվել են հռչակագրի տարբեր պարբերություններում։ G20-ի մնացած անդամները հայտարարեցին իրենց հավատարմությունը կլիմայի միջազգային համաձայնագրին։
Ջոն Քլիզ
Գրքեր
Ռոբին Սկիների հետ համագործակցության արդյունքում Ջոն Քլիզը գրեց 2 գիրք՝
Արտաքին հղումներ
Կատեգորիա:Հոլիվուդյան դերասաններ Կատեգորիա:Անգլիացի դերասաններ Կատեգորիա:1939 ծնունդներ Կատեգորիա:Հոկտեմբերի 27 ծնունդներ Կատեգորիա:BAFTA մրցանակի դափնեկիրներ Կատեգորիա:Անգլիացի ռեժիսորներ Կատեգորիա:Անգլիացի սցենարիստներ Կատեգորիա:Պրոդյուսերներ Կատեգորիա:Կատակերգուներ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:Քեմբրիջի համալսարանի շրջանավարտներ Կատեգորիա:«Էմմի» մրցանակի դափնեկիրներ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի դերասաններ Կատեգորիա:Բրիտանացի կինոդերասաններ Կատեգորիա:Բրիտանացի սցենարիստներ Կատեգորիա:Բրիտանացի կինոռեժիսորներ Կատեգորիա:Բրիտանացի գրողներ Կատեգորիա:Բրիտանացի պրոդյուսերներ Կատեգորիա:Անգլիացի կինոդերասաններ Կատեգորիա:Անգլիացի կինոպրոդյուսերներ Կատեգորիա:Անգլիացի գրողներ Կատեգորիա:Անգլիայի քաղաքական գործիչներ
G-20 գագաթնաժողովը Օսակայում
Արդյունքներ
G20 երկրները պարտավորվել են նպաստել կանանց իրավահավասարությանը և նվազեցնել գենդերային անհավասարությունը զբաղվածության, կրթության և ձեռներեցության ոլորտներում։
Երկրներն ակնկալում են, որ զբոսաշրջությունը կշարունակի մնալ համաշխարհային տնտեսական աճի հիմնական շարժիչ ուժը ապագայում։ G20-ի երկրների ղեկավարները պայմանավորվել են մինչև 2050 թվականն ամբողջությամբ դադարեցնել օվկիանոսներում պլաստիկի արտանետումը։
Երկրները համաձայնել են ահաբեկչությանը և համացանցում բռնության տարածմանը հակազդելու միջոցները խստացնելու անհրաժեշտության մասին։ Նախաձեռնությունն առաջ է քաշվել Ավստրալիայի կողմից 2019 թվականի մարտին Քրայսթչերչում մզկիթների վրա հարձակումից հետո ։
Արտաքին հղումներ
Կատեգորիա:Միջազգային հարաբերություններ Կատեգորիա:Միջազգային իրավունք Կատեգորիա:Ճապոնիա
Ասկնջավս
Ասկնջավս, գյուղ Արևմտյան Հայաստանում, Վանի վիլայեթի Մոկսի գավառակում։
Մերի Մաքլեոդ Բեթյուն
Մերի Ջեյն Մաքլեոդ Բեթյուն (Mary Jane McLeod Bethune; ), ամերիկացի ուսուցչուհի, հասարակական գործիչ, ԱՄՆ-ի աֆրոամերիկացիների իրավունքների համար շարժման պայքարի ակտիվիստուհի, մարդասեր և բարեգործ։
Ասկնջավս
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Մերի Մաքլեոդ Բեթյուն
Կենսագրություն
Մերի Մաքլեոդը ծնվել է 1875 թվականին՝ Հարավային Կարոլինայում։ Նա նախկին ստրուկներ Սեմ և Պետս Մակլեոդների ընտանիքում 17 երեխաներից 15-րդն էր  ։ Մանկուց Մերին օգնել է ծնողներին աշխատանքում ։ 1895 թվականին ավարտել է քոլեջը։ Հետագայում Մաքլեոդը երազում էր միսիոներ դառնալ, սակայն ոչ մի եկեղեցի չցանկացավ հովանավորել նրան ։ 1898 թվականին Մերին ամուսնացավ Ալբերտուս Լ. Բեթյունի հետ։ Նա աշխատել է հարավային փոքր դպրոցներում որպես ուսուցիչ ։
Ասկնջավս
Ծանոթագրություններ
Կատեգորիա:Արևմտյան Հայաստանի գյուղեր
Մերի Մաքլեոդ Բեթյուն
Կենսագրություն
1904 թվականին Բեթյունի հետ ամուսնությունը լուծարվեց, և նա որդու հետ տեղափոխվեց Ֆլորիդա։ Նա Ֆլորիդա նահանգի Դեյթոնա-Բիչ քաղաքում բացել է իր սեփական դպրոցը և ինստիտուտը նեգրերի աղջիկների համար ։ 1929 թվականից դպրոցը միավորվել է տղամարդկանց քոլեջի հետ և դարձել սևամորթների համար համալսարան : Բեթյունը  համալսարանի տնօրենն էր մինչև 1942 թվականը, իսկ հետո կրկին տնօրեն է եղել 1946-1947 թվականներին։ Նրա ղեկավարությամբ հաստատությունը ստացել է լիակատար հավատարմագրում և մարդկանց թիվը հասել է մինչև 1000-ի ։
Բեթյունը աֆրոամերիկացիների իրավունքների համար շարժման ակտիվիստ էր և սեռերի իրավահավասարության կողմնակից։ 1935 թվականին նա ընտրվել է նախագահ և այդ պաշտոնը զբաղեցրել է մինչև 1949 թվականը ։ Բեթյունի հասարակական աշխատանքը նկատելի է դարձել պետական մակարդակում։ 1936 թվականին նախագահ Ֆրանկլին Դելանո Ռուզվելտը նրան նեգրերի հարցերով խորհրդատու է ընտրել։ 1940 թվականից մինչ կյանքի վերջը նա «Գունավոր մարդկանց առաջընթացի ազգային ասոցիացիա»-ի (NAACP) փոխնախագահն էր  ։ Բեթյունը նաև հոդվածներ է գրել առաջատար «Չիկագո Դեֆենդեր» և «Փիթսբուրգ Քուրիեր» նեգրական թերթերի համար ։
Բեթյունը մահացել է 1955 թվականին սրտամկանի ինֆարկտից։ 1974 թվականին նրա պատվին հուշարձան է կանգնեցվել Վաշինգտոնում։ 1985 թվականին նրա հիշատակին  ԱՄՆ-ում լույս է տեսել փոստային նամականիշ ։
Մրցանակներ
Բեթյունն իր գործունեության համար արժանացել է մի շարք մրցանակների, այդ թվում՝
Ծանոթագրություններ
Կատեգորիա:Ամերիկացի հասարակական գործիչներ Կատեգորիա:Աֆրոամերիկացիների իրավունքների շարժման ակտիվիստներ Կատեգորիա:Ամերիկացի ֆեմինիստներ Կատեգորիա:Սուֆրաժիստներ ըստ ազգության Կատեգորիա:Ամերիկացի ուսուցչուհիներ Կատեգորիա:Ամերիկացի լրագրողներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի սուֆրաժիստներ Կատեգորիա:Ամերիկացի գրողներ Կատեգորիա:Ամերիկացի բարերարներ Կատեգորիա:Ամերիկացի մանկավարժներ Կատեգորիա:Կին ուսուցիչներ Կատեգորիա:Կին ակտիվիստներ Կատեգորիա:20-րդ դարի ամերիկացիներ Կատեգորիա:ԱՄՆ-ի կին քաղաքական գործիչներ Կատեգորիա:Սրտամկանի ինֆարկտից մահացածներ
Ժողովածու (3500)
Ժողովածու (3504), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3500 թվի տակ։ Ձեռագիրը գրվել է 1676-ից 1692 թվականներին Վարդան եպիսկոպոս Ստեփանոս (Ա), Յովհաննէս (Բ) գրիչի կողմից։ Ստացողը եղել է Վարդան Գրիչը։ Գրված է Մագաղաթի վրա, որը ունի 17,5X13 չափս։ Ձեռագիրը կազմված է 316 թերթից։ Ունի կիսախորան լուսանցազարդ մանրանկարներ։ Կազմը` աստառ, աստառը՝ կապույտ կտավ։ Հիշատակարաններ՝ 109ր, 142ր, 165ա, 169ր, 176ր, 182ր, 206ա, 228բ, 229ա և այլուր (19-րդ դար) ։
Բովանդակություն
Դիոն․ Թրակաղւոյ Արուեստ քերականութեան։ Յովհ․ Ծործորեցւոյ Տեսութիւն քերականի։ Յովհ․ Երզնկացւոյ Սահմանք քերականութեան։ Սիմ․ Ջուղայեցւոյ Քերականութիւն։ Յորդորակք վարդարապետաց։ Վարդանայ գրչի Ոտանաւորք, Թուղթ առ ժողովուրդսԿաֆայու։ Օրհնութիւնք։ Վասն չորից Աթոռոցն։ Տաղք, Գովք (Ներս․ Լամբրոնացի, Ներս․ Շնորհալի, Առ Սիւնեցի, Յակոբ եպս․ Վարդան, Յովհ․ Երզնկացի, Զաքարիա Գնունեանց, Երեմիա Քէօմիւրճեան, Առ․ Բաղիշեցի, անանունք, նաև՝ Հայատառ Թուրքերեն)։ Մեղեդիր․ Ներս, Շնորհալւոյ Յաղագս ազգականութեան։ Յակ․ Ղրիմեցւոյ Յաղագս ազդականութեան, Մեկնութիւն տոմարի, Յաղագս տոմարական մակցութեան։ Մտնունք (Յաղագս արտաքին գրոցն, շարական քաղելոյ)։ Գովք Ս․ Նշան և Ս․ Խաչ Վանուց Կաֆայու, Ս․ Աստուածածնի (Մարտիրոս երէց․ Ստեփանոս գրիչ, Վարգան գրիչ, Զաքարիա վրդ․ Յովհաննէս վրդ․)։ Պատճէնք տոմարաց Եբրայեղւոյ, Ասորթւոց, Յունաց, Հռոմայեցւոց և Հայոց։ Բարձրութիւնք երկնի և երկրի։ Դարագլուխք։ Ամիսք արարացւոց և այլոց։ Կարգ Կաթողիկոսաց Հայոց։ Ղուկ․ Կեղեցւոյ Պատճէն Հռոմայեցւոց տոմարի (չափ․)։ Ան․ Շիրակացւոյ Վասն չափ կշռոց։ Վահանայ Վասն դրոց տարեաց (չափ․)։ Վարդ․ Կաֆայոցւոյ Տոմար (չափ․)։ Ան․ Շիրակացւոյ Վասն չափ կշռոց։ Վահանայ Վասն գրոց տարեաց (չափ․)։ Վարդ Կաֆայեցւոյ Տոմար (չափ․)։ Բանք աստղաբաշխականք։ Աո․ Սիւնեցւոյ Վասն ԺԲ կենդանակերպից, Անուանք Աստուածաշումչ գրոց։ Ստ․ Երիցու Յաղաշս ընթացից արեգական։ Հեթում թագաւորի Բան տոմարական (չափ․)։ Գր․ Նարեկացւոյ Ողբ վարդապետաց Վախճանելոց։
Ծանոթագրություններ
Կատեգորիա:Մատենադարանի ձեռագրեր
Բուգոր (գյուղ, Յամպոլի շրջան)
Բուգոր (Бугор), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Բուգոր գյուղում բնակվում էր 34 մարդ։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (155701-155800)
Աստերոիդների ցանկ (155601-155700) * Աստերոիդների ցանկ * Աստերոիդների ցանկ (155801-155900)
|}
Ջավախքի դրոշ
Ջավախքի դրոշ (ჯავახქის დროშა), Վրաստանի Սամցխե-Ջավախեթի մարզի կամզի մեջ մտնող հայկական Ջավախք տարածաշրջանի ոչ պաշտոնական դրոշը ։
Պատմություն
Դեռևս 2006 թվականի հոկտեմբերից վիրտուալ տիրույթում Ջավախքի խորհրդանիշներ ստեղծելու բուռն քննարկումներ էին ընթանում։ 2010 թվականի սեպտեմբեիրն Ջավախքի տեղեկատվական ցանց կազմակերպությունը հրապարակեց Ջավախքի դրոշը, ինչպես նաև զինանշանը, օրհներգը, որոնք կազմվել են այդ կազմակերպության հարթակում ընթացած քննարկումների արդյունքում ։
Ջավախքի տեղեկատվական ցանցի ներկայացուցիչ Վահագն Տեր-Միքայելյանի խոսքով, նախկինում «...Ջավախքին առանձնապես դրոշ պետք չէր, քանի որ Ջավախքի հայեցի կեցությունը արդեն իսկ դրոշ էր. հայ երեխաները գնում էին հայկական դպրոցներ հայաբնակ գյուղերում ու քաղաքներում։ Այս վիճակը տասնամյակներ շարունակ Ջավախքի շուրջ հայկական եւ վրացական շահերի բալանսի արդյունք էր, ու հրատապ փոփոխությունների կարիք չէր զգում»։ Սակայն, ըստ Տեր-Միքայելյանի, վերջին տարիներին իրավիճակը փոխվել է, և առաջացել է Ջավախքի ինքնությունը սահմանող խորհրդանիշերի անհրաժեշտությունը, քանի որ «Վրաստանը հստակ բռնել է հայության ասիմիլացիայի ու դուրս մղման ուղին։ Միաժամանակ Անդրկովկասում անշեղորեն աճում է Թուրքիայի կշիռը, որը Ջավախք-Բորչալուի վրայով ցամաքային «միջանցք» է կառուցում դեպի Ադրբեջան» ։
Վահագն Տեր-Միքայելյաի խոսքով, Ջավախքի դրոշի նախատիպ է ծառայել Հայաստանի դրոշը և հայկական խաչքարի ուրվագիծը` ուղղանկյուն մակերեսին մեծ խաչի պատկերը։ Քարը ընտրված է որպես Ջավախքի էության խորհրդանիշ այն պատճառով, որ, ըստ Տեր-Միքայելյանի, Ջավախքը խաչքարի առաջացման ու զարգացման օրաններից է ։
Ծանոթագրություններ
Կատեգորիա:Ջավախք Կատեգորիա:2010 հայտնված դրոշներ
Գոլուբովսկի գյուղական խորհուրդ (Լեբեդինսկի շրջան)
Գոլուբովսկի գյուղական խորհուրդ  (Голубівська сільська рада), Ուկրաինայի Սումիի մարզի Լեբեդինսկի շրջանում ։
2001 թվականի տվյալներով Գոլուբովսկի գյուղական խորհրդում բնակվում էր 1285 մարդ։ Խորհրդում կա 9 բնակավայր։
Արտաքին հղումներ
Կատեգորիա:Ուկրաինայի բնակավայրեր
Սահակ Բ Ուղկեցի
Կատեգորիա:Ամենայն Հայոց Կաթողիկոսներ
Ալբանիայի տնտեսություն
Ալբանիա, ամենաքիչ զարգացած երկիրը Արևելյան Եվրոպայում։
Համախառն ներքին արդյունքի ծավալը կազմել է 2005 թվականին 6,9 միլիարդ եվրո (մեկ շնչին 1,9 հազար եվրո)։
Պատմություն
Ալբանիայի տնտեսությունը մինչև 1980-ական թվականների կեսերը զարգանում էր խմբային-վարչական մեթոդներով։ Այն էականորեն կախված էր Խորհրդային Միության և Արևելյան Եվրոպայի մի շարք սոցալիստական երկրների տնտեսություններից։ Այդ երկրներն ապահովում էին հիմնական շուկա ալբանական արտադրանքի համար։ 1985 թվականին Էնվեր Խոջայի մահից հետո սկիզբ է դրվում խորհրդային ռեժիմի փլուզմանը։ Նոր ղեկավարությունը սկսում է ուղիներ փնտրել Արևմուտքի հետ մերձեցման և սկիզբ դնում նեոլիբերալ բարեփոխումների։ Այս ամենի արդյունքում, որի նպաստեց նաև Խորհրդային Միության փլուզումը, Ալբանիայի տնտեսությունը 1990-1992 թվականներին կտրուկ անկում ապրեց, որն էլ իր հերթին նպաստեց արտագաղթի։ Փախստականների հոսքը հիմնականում ուղղված էր դեպի Իտալիա և Հունաստան։ 1992 թվականին կատարվում էին մի շարք բարեփոխումներ երկրի տնտեսությունը փրկելու համար, քանի որ համախառն ներքին արդյունքը նվազել էր ավելի քան հիսուն տոկոսով, որն իր գագաթնակետին էր հասել 1989 թվականին։ Ներկա պահին Ալբանիայում լայն տարածված են կազմակերպված հանցագործությունները։ Ալբանիայի ղեկավարությունը համարվում է ամենակոռումպացված ղեկավարությունը Եվրոպայում։
1992 թվականին ընտրված ժողովրդական կառավարությունը ապրիլին ներկայացրեց տնտեսական բարեփոխումների լավ մշակված ծրագիր, որը հնարավորություն էր տալիս հետագայում կանխելու տնտեսության անկումը։ Ալբանիայի դեմոկրատական կուսակցության համար՝ որի ղեկավարն էր Ալեքսանդր Մեքսը, գերխնդիր էր տնտեսության շուկայական բարեփոխումները։ Այն ներառում էր հիմնականում ազգային արժույթի կայունացումը, գնի ազատականացումը և գնաճի զսպումը։ Այս ամենին միանում էր նաև կառուցվածքային բարեփոխումների փաթեթը, որը ներառում էր մասնավոր ձեռնարկատիրության խրախուսումը, մի շարք հասարակական ոլորտի բարեփոխումներ, իրավական կառույցների ստեղծում, որը պետք է վերահսկեր շուկայական հարաբերությունները և մասնավոր ձեռնարկությունների աշխատանքները։ Մասնավորեցվում են ինչպես գյուղատնտեսության մեծ մասը, այնպես էլ փոքր ու միջին տնտեսվարությունները։ Այս նախաձեռնությունները մեծ աջակցություն էին տրանսպորտի և ծառայություններ ոլորտին, ինչպես նաև փոքր ու միջին ընկերություններին։ 1995 թվականին սկսվում է սեփականաշնորհման լայնածավալ աշխատանքներ։ 1990-ական թվականներին Ալբանիայի տնտեսությունը հասնելով զարգացման ցածր մակարդակի սկսում է դանդաղ վերականգնվել հասնելով ավարտին մոտ մեկ տասնամյակի ընթացքում։
Սկզբնական շրջանում տնտեսական բարեփոխումների արդյունքները հուսադրող էին։ 1993 թվականին համախառն ներքին արդյունքը աճել էր 11 տոկոսով,1994 և 1995 թվականներին 8 տոկոսով։ Այսպիսի աճի հիմնական մասը ապահովում էր մասնավոր հատվածը։ Արժույթը կայունացրել էր իր դիրքերը։ Երկիրը դարձել էր ավելի ինքնուրույն և քիչ կախված սննդամթերքի ներմուծումից։ Ալբանիան գործարար նախաձեռնությունների համար դարձել էր ավելի բաց, որն էլ նպաստում էր ավելի արագ վերելքին քան սպասվում էր։ Սակայն սկսած 1995 թվականից առաջընթացը սկսում է դանդաղել։ 1996 թվականին նկատվում է ՀՆԱ-ի աննշան աճ, իսկ 1997 թվականին այն կազմեց ընդամենը 9 տոկոս։ Կառավարությունը փորձում է կայունացնել երկրի տնտեսական վիճակը կատարելով նոր բարեփոխումներ, սակայն բախվում է բյուջեի հետ կապված 12 տոկոս սղաճի։ Երկրում 1996 թվականին գնաճը հասնում է 20 տոկոսի, իսկ 1997 թվականին այն արդեն մոտենում է 50 տոկոսին։ Վերջապես փլուզվում է ֆինանսական բուրգը, որին այդքան վստահել էր Ալբանիայի բնակչության մեծ մասը, որն էլ բերեց մի շարք անկարգությունների, արդյունքում գրանցվեց մոտ 1500 խաղաղ բնակչի մահ, մեծաքանակ գույքի վնասման և ՀՆԱ-ի 8 տոկոս անկման։ Ալբանական արժույթի դրամական միավոր լեկը համարյա կիսով ճափ կորցնում է իր արճեքը։ 1997 թվականի հուլիսին նշանակվում է նոր կառավարություն, որն էլ մի շարք կարևոր մրջոցներ է ձեռնարկում վերականգնելու հասարակական կարգուկանոնը և վերակենդանացնելու տնտեսությունը ու առևտուրը։
Ներկա ժամանակաշրջանում Ալբանիայում Համաշխարհային բանկի և Արժույթի միջազգային հիմնադրամի աջակցությամբ տեղի է ունենում մակրոտնտեսական վերակազմավորման ակտիվ գործունեություն։ Վաղուց անհրաժեշտություն կա լուրջ բարեփոխումներ կատարել տնտեսության ցանկացած ոլորտում։ 2004 թվականին Ալբանիայի ամենամեծ առևտրային բանկը և ալբանական խնայբանկը սեփականաշնորհվել և 124 միլիոն դոլարով վաճառվել է ավստրիական Ռաիֆֆազեն բանկին։ Ի տարբերություն բալկանյան այլ հարևան պետությունների Ալբանիան դժվարությամբ անցում կատարեց դեպի բաց շուկայական հարաբերություններ։ Վերջին հինգ տարիների ընթացքում Ալբանիայում տնտեսական աճը կազմել է միջինը 5 տոկոս։ Դժվարությամբ է գնաճը պահվում ամենացածր մակարդակի վրա։ Կառավարությունը միջոցներ է ձեռնարկում երկրում զսպելու բռնությունները և վերջերս հավանության է արժանացրել ֆինանսական բարեփոխումների նոր փաթեթի, որը ուղղված է երկրում օտարերկրյա ներդրումների հեշտացմանը։ Տնտեսությունը համալրվում է հիմնականում այլ երկրներում ապրող ալբանացիների միջոցներով, որոնք հիմնականում Իտալիայից և Հունաստանից են։ Այս ամենի արդյունքում ՀՆԱ-ն կազմում է մոտ 15 տոկոս, որն էլ օգնում է փոխհատուցել աճող առևտրի դեֆիցիտը։ Գյուղատնտեսության ոլորտը, որում ներգրավված է Ալբանիայի աշխատունակ բնակչության մոտ կեսը կազմում է ՀՆԱ-ի ընդամենը հինգերորդ մասը։ Այսպիսի իրավիչակը առաջին հերթին պայմանավորված է նրանով, որ փոքր ֆերմերային տնտեսությունները չունեն ժամանակակից սարքավորումներ և հաճախ նպատակահրմար չէ մշակել ոչ այնքան բերրի հողատարածքները։ Անթափանց օրենսդրությունը այս ոլորտում նույնպես խոչընդոտ է հանդիսանում, որն էլ խանգարում է ոլորտի արդիականացմանը։
Էներգիայի պաշարների անբավարար քանակը Ալբանիայում բիզնեսի և միջերկրային առևտուրի համար վատ պայմաններ է ստեղծում։ Եվրոպական միության շնորհիվ է միայն, որ Ալբանիան կարողանում է պահպանել իր տնտեսության կայուն վիճակը։
Այս տնտեսական ռեֆորմները տարան նրան, որ 2009 թվականին Ալբանիան, Սան-Մարինոն և Լիխտենշտայնը դարձան միակ տնտեսական աճ գրանցած եվրոպական երկրները։ Ալբանիայում այն կազմեց 3,7% ՀՆԱ-ի աճ։
Ներքին առևտուր
Կատեգորիա:Ալբանիայի տնտեսություն
Յաբլոնովո (գյուղ, Կրասնինսկի շրջան)
Յաբլոնովո (Яблоново), գյուղ Ռուսաստանի Լիպեցկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Բիչիխա
Բիչիխա (Бичиха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լուդոնգա գետի աջ ափին՝ 63 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մոսպանովո
Մոսպանովո (Мосьпанове), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1838 թվականին։
2001 թվականի տվյալներով Մոսպանովո գյուղում բնակվում էր 1 050 մարդ։ Բնակավայրը զբաղեցնում է 5,16 կմ² տարածք։ Բնակչության խտությունը կազմում էր 203,49 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Չուգուևի շրջանի բնակավայրեր Կատեգորիա:Ուկրաինայի գյուղեր Կատեգորիա:1838 թվականին հիմնադրված բնակավայրեր
Լռության ճիչը (ֆիլմ)
«Լռության ճիչը» («Крик тишины»), խորհրդային դետեկտիվ ֆիլմ, որը նկարահանել է ռեժիսոր Արյա Դաշիևը «Մոսֆիլմ» կինոստուդիայում 1981 թվականին ։
Ֆիլմը բեմադրվել է Իսայ Կալաշնիկովի «Հետաքննություն» վեպի հիման վրա, և հեղինակն ինքը մասնակցել է ֆիլմի սցենարի ստեղծմանը։ Պրեմիերան տեղի է ունեցել 1982 թվականի մայիսի 17-ին ։
Նկարահանման վայրեր
Նատուրալ նկարահանումները կատարվել են Բուրյաթիայի Պրիբայկալսկի շրջանում ։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:1981 ֆիլմեր
Ագրոօդերևութաբանական կանխատեսումներ
Ագրոօդերևութաբանական կանխատեսումներ, գյուղատնտեսական աշխատանքների և օբյեկտների վրա ազդող ագրոկլիմայական պայմանների կանխատեսում, որը ագրոօդերևութաբանական և օդերևութաբանական կայաններից, ագրոօդերևութաբանական դիտարկումներով և հատուկ ուսումնասիրություններով ստացված արդյունքների հիման վրա տալիս է օդերևութաբանական պայմանների քանակական գնահատումը, որն առկա է կանխատեսման կազմման պահին ։
Տեսակներ
Ագրոօդերևութաբանական կանխատեսումների՝ օդերևութաբանական ծառայությունների օպերատիվ ստորաբաժանումների կողմից մշակվող տեսակներից են՝ գարնանային դաշտային աշխատանքների սկզբում արդյունավետ խոնավության պաշարների, վեգետացիայի շրջանում ցանքերի ջերմապահովվածության, հիմնական մշակաբույսերի բերքի, ձմռան փուլում աշնանացան բույսերի վիճակի կանխատեսումները ։
Մեթոդներ
Ագրոօդերևութաբանական կանխատեսման մեթոդները հիմնվում են բազմաթիվ գործոններով պայմանավորված (որոնցից ավելի ակտիվ են օդերևութաբանակ գործոնները) երևույթի կամ գործընթացի ելակետային և վերջնական վիճակի քանակական ցուցանիշների կապի վրա։
Մշակվել են տարբեր մեթոդներ՝ ոռոգման և ջրման չափաքանակների, մշակաբույսերի որոշ հիվանդությունների ու վնասատուների երևալու, բերքի որակի և այլ կանխատեսման մեթոդներ ։
Ծանոթագրություններ
Կատեգորիա:Գյուղատնտեսություն Կատեգորիա:Օդերևութաբանություն
Շվարցվալդ
Շվարցվալդ (Schwarzwald - բառացի՝ սև անտառ), լեռնազանգված Գերմանիայի հարավ-արևմուտքում։
Կան ուրանի հանքավայրեր (Վիտիխեն), հանքային աղբյուրներ, առողջարաններ (Բադեն-Բադեն, Բադենվայլեր)։
Ծանոթագրություններ
Կատեգորիա:Լեռնազանգվածներ այբբենական կարգով Կատեգորիա:Գերմանիայի լեռներ Կատեգորիա:Բադեն-Վյուրթեմբերգ Կատեգորիա:Լեռնաշղթաներ այբբենական կարգով
Կասպար Հաուզեր
Կասպար Հաուզեր (Kaspar Hauser, ), գերմանացի երիտասարդ, որը պնդում էր, որ մեծացել է մութ խցում՝ լիակատար մեկուսացման մեջ։ Հաուզերի պնդումները և դանակահարության պատճառով առաջացած նրա մահը շատ բանավեճերի և վեճերի պատճառ են դարձել։ Այն ժամանակ առաջ քաշված տեսությունները նրան համարել են Բադենի մեծ դքսության տան անդամ, որին թաքցրել էին թագավորական ինտրիգների պատճառով։ Այս կարծիքները կարող են կամ չեն կարող փաստաթղթերով ապացուցվել հետագա հետազոտություններով ։ Այլ տեսություններ պնդում են, որ Հաուզերը խարդախ է եղել։
Առաջին հայտնություն
1828 թվականի մայիսի 26-ին Գերմանիայի Նյուրնբերգ քաղաքի փողոցներում հայտնվել է մի դեռահաս տղա։ Նա իր հետ ուներ նամակ՝ ուղղված 6-րդ հեծելազորային գնդի 4-րդ էսկադրիլիայի կապիտան ֆոն Վեսենիգին։ Այն վերնագրված էր այսպես․ Von der Bäierischen Gränz / daß Orte ist unbenant / 1828 (« Բավարիայի սահմանից / Տեղն անանուն է/ 1828»)։ Անանուն հեղինակն ասում էր, որ տղային իր խնամակալության տակ է վերցրել 1812 թվականի հոկտեմբերի 7-ին, և նրան սովորեցրել է կարդալ, գրել և քրիստոնեական կրոն, բայց երբեք նրան թույլ չի տվել «ոչ մի քայլ անել իմ տնից»։ Նամակում ասվում էր, որ տղան այժմ կցանկանար լինել հեծելազոր՝ «ինչպես իր հայրը», և կապիտանը խնդրում էր կա՛մ նրան օգնել, կա՛մ կախել։
Կից կար ևս մեկ կարճ նամակ, որը, իբր, մորից էր՝ ուղղված իր նախկին խնամակալին։ Այնտեղ նշվում էր, որ նրա անունը Կասպար է, նա ծնվել է 1812 թվականի ապրիլի 30-ին, իսկ հայրը՝ լինելով 6-րդ գնդի հեծելազորի անդամ, մահացել է։ Իրականում պարզվել է, որ այս նամակը գրվել է նույն մարդու կողմից, ինչ որ մյուսը (որի հատվածը՝ «նա գրում է ճիշտ այնպես, ինչպես ես», հետագա վերլուծաբաններին ստիպել է ենթադրել, որ Կասպար Հաուզերն ինքն է գրել երկուսն էլ) ։
Վայքման անունով կոշկակարը տղային տարել է կապիտան ֆոն Վեսենիգի տուն, որտեղ նա կրկնել է միայն «Ես ուզում եմ զինվորական դառնալլ, ինչպես իմ հայրը» և «Ձի՛, ձի՛» բառերը։ Մյուս հարցերին նա պատասխանել է արցունքներով կամ «Չգիտեմ» արտահայտությամբ։ Նրան տարել են ոստիկանական բաժանմունք, որտեղ պետք է գրեր անունը՝ Կասպար Հաուզեր։ Նա ցույց է տվել, որ կարող է գումար հաշվել, մի քանի աղոթք ասել և մի քիչ կարդալ, պատասխանել է մի քանի հարցերի, բայց նրա բառապաշարը բավականին սահմանափակ է թվացել ։ Քանի որ նա ոչ մի տեղեկություն չի ներկայացրել իր մասին, նրան բանտարկել են՝ որպես թափառաշրջիկ ։
Հաջորդ երկու ամիսը նա անցկացրել է Նյուրնբերգ ամրոցի Լագինսլենդ աշտարակում՝ Անդրեաս Հիլթել անունով բանտապահի հսկողության տակ։ Եղել է լավ ֆիզիկական վիճակում էր և կարողանում էր լավ քայլել. օրինակ՝ նա 90 աստիճանով բարձրացել է իր սենյակ։ Նա «առողջ դեմքի ուներ» և մոտավորապես 16 տարեկան էր, բայց թվում էր, թե մտավոր հետամնաց է։ Քաղաքապետ Բայնդերը, սակայն, պնդում էր, որ տղան հիանալի հիշողություն ուներ և արագ էր սովորում։ Նրան այցելում էին տարբեր հետաքրքրասեր մարդիկ՝ ի ուրախություն նրա։ Նա հրաժարվլ է բոլոր ուտելիքներից, բացի հացից ու ջրից։
Հաուզերի զնդանի մասին պատմություն
Սկզբում ենթադրվում էր, որ Հաուզերը վայրենացած երեխա էր։ Քաղաքապետ Բայնդերի հետ բազմաթիվ զրույցների ընթացքում Հաուզերը պատմել է իր անցյալի մասին տարբեր պատմություններ, որը հետագայում գրել է ավելի մանրամասն ։ Ըստ պատմության՝ Հաուզերը, որքան հիշում էր, իր կյանքն անցկացրել է մեկուսարանում՝ մթնած խցում։ Նա խցի չափերը ներկայացրել է մոտավորապես երկու մետր երկարությամբ, մեկ մետր լայնությամբ և մեկուկես մետր բարձրությամբ, որտեղ քնելու համար միայն մի ծղոտե մահճակալ կար, իսկ խաղալու համար՝ երկու ձի և փայտից պատրաստված շուն։
Հաուզերը պնդում էր, որ ամեն առավոտ իր մահճակալի կողքին տարեկանի հաց և ջուր էր լինում։ Երբեմն ջուրը դառը համ էր ունենում, և այն խմելով՝ նա սովորականից ավելի խորն էր քնում։ Նման դեպքերում նա արթնանում էր և տեսնում, որ ծղոտը փոխել են, մազերն ու եղունգներն էլ կտրել։ Հաուզերը պնդում էր, որ առաջին մարդ արարածը, ում նա երբևէ հանդիպել է, մի մարդ էր, ով այցելել է իրեն ազատ արձակումից ոչ շատ առաջ։ Տղամարդը շատ ուշադիր էր, որպեսզի իր դեմքը ցույց չտա։ Այս մարդը նրան սովորեցրել է գրել իր անունը՝ ձեռքը բռնելով։ Կանգնել և քայլել սովորելուց հետո Հաուզերին բերել են Նյուրնբերգ։ Անծանոթը, իբր, սովորեցրել է նրան ասել «Ես ուզում եմ լինել զինվորական, ինչպես իմ հայրը» արտահայտությունը (հին բավարական լեզվով), բայց Հաուզերը պնդում էր, որ ինքը չի հասկանում, թե ինչ են նշանակում այդ բառերը։
Այս պատմությունը մեծ հետաքրքրություն է առաջացրել և Հաուզերին դարձրել միջազգային ուշադրության առարկա։ Խոսակցություններ են եղել, որ նա արքայազնի ծագում ունի, հավանաբար բադենյան արմատներով, բայց եղել են նաև մեղադրանքներ, որ նա խաբեբա է։
Վերք
1829 թվականի հոկտեմբերի 17-ին Հաուզերին գտել են Դաումերի տան նկուղում՝ ճակատին վերք, որից արյուն էր հոսում։ Նա պնդել է, որ գաղտնարանի վրա նստած իր վրա հարձակվել և վիրավորվել է մի գլխարկով տղամարդ, որը նաև սպառնացել է իրեն հետևյալ խոսքերով․ «Դու կմեռնես, քանի դեռ չես հեռացել Նյուրնբերգ քաղաքից»։ Հաուզերը պատմել է, որ ինքը ճանաչել է խոսողին, նա նույն մարդն էր, ով իրեն բերել էր Նյուրնբերգ։ Ինչպես երևում էր իր արյան հետքերից, Հաուզերը սկզբում փախել է առաջին հարկ, որտեղ գտնվում էր իր սենյակը, բայց հետո, իր խնամակալներին գտնելու փոխարեն իջել է ներքև և դռան միջով բարձրացել նկուղ։ Խուճապահար պաշտոնյաները ոստիկաններ են կանչել և նրան հանձնել քաղաքային իշխանության ղեկավար Յոհան Բիբերբախին։ Հաուզերի վրա ենթադրյալ հարձակումը նաև բորբոքել է խոսակցությունները Հունգարիայից, Անգլիայից կամ Բադենի պալատից նրա հնարավոր ծագման մասին։